b'\n_START_ARTICLE_\nVasilij\n_START_SECTION_\nIzvor imena\n_START_PARAGRAPH_\nIme Vasilij je ime, ki smo ga Slovenci dobili od Rusov, izhaja pa toko kot ime Bazilij iz latinskega imena Basilius, le to pa iz gr\xc5\xa1kega \xce\x92\xce\xb1\xcf\x83\xce\xb9\xce\xbb\xce\xb5\xce\xb9\xce\xbf\xcf\x82 (Bas\xc3\xadleios), ki je nastalo iz gr\xc5\xa1ke besede \xce\xb2\xce\xb1\xcf\x83\xce\xb9\xce\xbb\xce\xb5\xce\xb9\xce\xbf\xcf\x82 (bas\xc3\xadleios) v pomenu\xc2\xa0\xc2\xbbkraljev, kraljevski\xc2\xab\n_START_SECTION_\nTujejezikovne oblike imena\n_START_PARAGRAPH_\nVasilij oziroma Bazilij je pri Angle\xc5\xbeih Basil, pri Francozih Basile, pri Poljakih Bazyli, Wasyl, pri \xc4\x8cehih, Slovakih, Srbih in Bolgarih Vasil, pri Nemcih Basilius, pri Romunih Vasile in pri Mad\xc5\xbearih Bazil.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 121 oseb z imenom Vasilij.\n_START_SECTION_\nOsebni praznik\n_START_PARAGRAPH_\nV koledarju je ime Vasilij omenjeno skupaj z imenom Bazilj, god praznujeta 2. januarja.'